

**ประกาศองค์การบริหารส่วนตำบลปันแต**

**เรื่อง หลักเกณฑ์ แนวทางและวิธีการช่วยเหลือประชาชนขององค์การบริหารส่วนตำบลปันแต**

**.......................................................**

ตามที่รัฐบาลได้ประกาศสถานการณ์ฉุกเฉินในทุกเขตท้องที่ทั่วราชอาณาจักรอันเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ประกอบกับขณะนี้ได้มีการรายงานจำนวนผู้ป่วยติดเชื้อไวรัสโคโรนา 2019 เป็นจำนวนมากและเพิ่มขึ้นทุกวันอย่างต่อเนื่อง อีกทั้งรัฐบาลได้มีมาตรการให้ประชาชนอยู่บ้านตามนโยบาย “อยู่บ้านหยุดเชื้อเพื่อชาติ” และประกาศข้อกำหนดเป็นการทั่วไปในการห้ามบุคคลใดทั่วราชอาณาจักรออกนอกเคหสถาน ระหว่างเวลา 22.00 น. - 04.00 น. ของ วันรุ่งขึ้นซึ่งข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 2) เป็นเหตุให้ประชาชนในตำบลประสบปัญหาการดำรงชีพในแต่ละวันซึ่งไม่เป็นไปตามปกติสุขเหมือนที่ผ่านมา ร้านค้า ผู้ประกอบการ ไม่สามารถประกอบกิจการได้ตามปกติ พนักงาน ลูกจ้าง ในสถานประกอบการ ถูกเลิกจ้าง ถูกพักงาน หรือลดเวลาทำงาน ทำให้ไม่ได้รับค่าจ้างหรือได้รับค่าจ้างลดลง ส่งผลให้ขาดรายได้ หรือมีรายได้ลดลง ส่งผลกระทบต่อรายได้ในการดำรงชีพ องค์การบริหารส่วนตำบลปันแตได้เล็งเห็นถึงความสำคัญในเรื่องนี้เป็นอย่างดีจึงได้พิจารณาจัดทำประกาศกำหนดหลักเกณฑ์แนวทาง และวิธีการในการช่วยเหลือประชาชนในตำบลปันแตขึ้น เพื่อเป็นมาตรการสำหรับช่วยเหลือประชาชน ด้านการส่งเสริมและพัฒนาคุณภาพชีวิต โดยจัดหาวัสดุสำหรับจัดทำ “ถุงยังชีพ” ที่จำเป็นต่อการดำรงชีพ แจกจ่ายให้กับให้กับครัวเรือนที่ประสบผลกระทบจากการแพร่ระบาดของโรคติดต่อเชื้อไวรัสโคโรนา 2019 (COVID – 19)

เพื่อให้การช่วยเหลือประชาชนขององค์การบริหารส่วนตำบลปันแตเป็นไปด้วยความเรียบร้อย ถูกต้อง เกิดผลสัมฤทธิ์ต่อภารกิจขององค์กรและเป็นไปตามระเบียบกระทรวงมหาดไทยว่าด้วย ค่าใช้จ่ายในการช่วยเหลือประชาชนขององค์กรปกครองส่วนท้องถิ่น พ.ศ. 2560 และที่แก้ไขเพิ่มเติม (ฉบับที่ 2) พ.ศ. 2561 ประกอบกับหนังสือด่วนที่สุด ที่ พท 0023.3/ว 550 ลงวันที่ 15 เมษายน 2563 เรื่อง ซักซ้อมแนวทางการให้ความช่วยเหลือประชาชนกรณีโรคติดเชื้อไวรัสโคโรนา 2019 หรือโควิด – 19 ดังนั้น องค์การบริหารส่วนตำบลปันแตจึงได้กำหนดมาตรการให้ความช่วยเหลือผู้ที่ได้รับผลกระทบจากโรคติดเชื้อไวรัสโคโรนา 2019

(โควิด – 19) ด้วยกาแจกถุงยังชีพเพื่อบรรเทาความเดือดร้อนให้กับประชาชน โดยผู้ยื่นลงทะเบียนจะต้องมีคุณสมบัติและแนบหลักฐานประกอบการพิจารณาดังต่อไปนี้

**.คุณสมบัติของผู้มีสิทธิยื่นลงทะเบียนเพื่อขอรับความช่วยเหลือ**

1 เป็นผู้มีชื่ออยู่ในทะเบียนบ้านในเขตองค์การบริหารส่วนตำบลปันแต ณ วันที่ประกาศ

2 ผู้ที่มายื่นแบบคำขอลงทะเบียนต้องเป็นเจ้าของบ้าน หรือตัวแทนที่มีชื่ออยู่ในทะเบียนบ้านเพียงคนเดียวเท่านั้นและกำหนดให้หนึ่งบ้านเลขที่เป็นหนึ่งครอบครัว กรณีครัวเรือนที่ไม่มีบ้านเลขที่ ให้ผู้ใหญ่บ้านหรือกำนันเป็นผู้รับรองและกรณีอยู่อาศัยในบ้านเช่าของหมู่บ้านใดๆในตำบลปันแตผู้เช่าต้องเป็นคนในตำบลปันแตเท่านั้นและให้มีคำรับรองจากผู้ให้เช่าและผู้ใหญ่บ้านในหมู่บ้านนั้นๆเป็นผู้รับรอง

/3. เป็นผู้ได้รับ...

-2-

3 เป็นผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ข้อใดข้อหนึ่ง ดังต่อไปนี้

3.1 เป็นผู้ได้รับผลกระทบจากมาตรการป้องกันวิกฤตการแพร่ระบาดของโรคติดเชื้อไวรัสโคโรนา 2019 (COVID – 19) ทำให้ต้องหยุดประกอบอาชีพ หยุดประกอบกิจการ หรือไม่สามารถประกอบอาชีพหรือประกอบกิจการได้ตามปกติ ส่งผลให้ขาดรายได้ หรือรายได้จากการประกอบอาชีพลดลงส่งผลกระทบต่อรายได้ในการดำรงชีพ

3.2 เป็นพนักงานหรือลูกจ้างในสถานประกอบการซึ่งถูกเลิกจ้าง ถูกพักงาน หรือลดเวลาทำงานทำให้ไม่ได้รับค่าจ้าง หรือได้รับค่าจ้างลดลง ส่งผลให้ขาดรายได้ หรือมีรายได้ลดลง ส่งผลกระทบต่อรายได้ในการดำรงชีพ

3.3 เป็นผู้มีฐานะยากจน ด้อยโอกาส ประกอบอาชีพด้วยความยากลำบากจากการแพร่ระบาดของโรคติดเชื้อไวรัสโคโรนา 2019 (COVID – 19) ทำให้ประสบปัญหาในการดำรงชีพ

4. ไม่เป็น ข้าราชการ เจ้าหน้าที่ของรัฐ พนักงานส่วนท้องถิ่น ลูกจ้าง ลูกจ้างประจำ ผู้รับบำนาญ จากหน่วยงานของรัฐ รัฐวิสาหกิจ หรือธนาคาร หรือเอกชน หรือผู้ซึ่งได้รับค่าจ้างค่าค่าตอบแทนรายเดือนจากหน่วยงานของรัฐ นักพรต นักบวช

**หลักฐานที่ใช้ประกอบการยื่นลงทะเบียนเพื่อขอรับความช่วยเหลือ**

1. สำเนาทะเบียนบ้าน พร้อมรับรองสำเนาถูกต้อง จำนวน 1 ชุด

2. สำเนาบัตรประจำตัวประชาชน พร้อมรับรองสำเนาถูกต้อง จำนวน 1 ชุด

3. แบบรับรองจากผู้ใหญ่บ้าน/กำนัน กรณีบ้านไม่มีเลขที่ จำนวน 1 ชุด

4. แบบรับรองจากผู้ให้เช่าและผู้ใหญ่บ้าน/กำนัน กรณีอาศัยอยู่บ้านเช่า จำนวน 1 ชุด

**การขอรับและการยื่นคำขอรับความช่วยเหลือ**

ผู้ประสบปัญหาสามารถขอรับและยื่นแบบฟอร์มการลงทะเบียนขอรับความช่วยเหลือที่ได้รับผลกระทบจากโรคติดเชื้อไวรัสโคโรน่า 2019 (โควิด - 19) ในระหว่างวันที่ 30 เมษายน 2563 ถึงวันที่ 5 พฤษภาคม 2563 ณ ที่ทำการองค์การบริหารส่วนตำบลปันแต

**การพิจารณาให้ความช่วยเหลือ**

ผู้ขอขอรับความช่วยเหลือต้องผ่านการพิจารณาให้ความเห็นชอบจากคณะกรรมการช่วยเหลือประชาชนขององค์การบริหารส่วนตำบลปันแต โดยจะประกาศรายชื่อครัวเรือนที่ได้รับการช่วยเหลือ


ณ สำนักงานองค์การบริหารส่วนตำบลปันแต และทางเว็บไซต์ [www.pantae.go.th](http://www.pantae.go.th)

**แนวทางปฏิบัติการให้การช่วยเหลือประชาชนด้านการส่งเสริมและพัฒนาคุณภาพชีวิตกรณีเกิดการแพร่ระบาดของโรคติดเชื้อไวรัสโคโรนา 2019 (COVID – 19)**

|  |  |  |
| --- | --- | --- |
| ลำดับ | รายละเอียดกิจกรรม | ระเบียบกฎหมาย |
| 1. | จัดทำประกาศให้ประชาชนที่ประสงค์จะขอรับความช่วยเหลือมายื่นลงทะเบียนขอรับความช่วยเหลือต่อองค์การบริหารส่วนตำบลปันแต | * ข้อ 12 ระเบียบกระทรวงมหาดไทย   ว่าด้วยค่าใช้จ่ายในการช่วยเหลือประชาชนตามอำนาจหน้าที่ |
| 2. | รับลงทะเบียน ณ สำนักงาน หรือสถานที่ตามที่เห็นสมควร | * ข้อ 12 ระเบียบกระทรวงมหาดไทย   ว่าด้วยค่าใช้จ่ายในการช่วยเหลือประชาชนตามอำนาจหน้าที่ฯ |
| 3. | รวบรวมรายชื่อของประชาชนที่ได้รับความเดือดร้อน  ที่สำรวจที่สำรวจโดยหน่วยงานของรัฐ เช่น อำเภอ  พัฒนาสังคมและความมั่นคงของมนุษย์จังหวัด  พัฒนาการจังหวัด กาชาดจังหวัด ฯลฯ | * ข้อ 9 ระเบียบกระทรวงมหาดไทยว่าด้วย * ค่าใช้จ่ายในการช่วยเหลือประชาชนตามอำนาจหน้าที่ฯ * - หลักเกณฑ์กระทรวงพัฒนาสังคมและความมั่นคงของมนุษย์ |
| 4. | จัดประชุมคณะกรรมการช่วยเหลือประชาชนขององค์การบริหารส่วนตำบลปันแต พิจารณาให้ความช่วยเหลือประชาชนตามข้อ 2 และ 3 | * - ข้อ 16 ระเบียบกระทรวงมหาดไทยว่าด้วยค่าใช้จ่ายในการช่วยเหลือประชาชนตามอำนาจหน้าที่ฯ * - หลักเกณฑ์กระทรวงพัฒนาสังคมและความมั่นคงของมนุษย์ |
| 5. | ปิดประกาศรายชื่อประชาชนที่ได้รับความช่วยเหลือ  ณ สำนักงานสถานที่กลางที่ทำการหมู่บ้านและชุมชน(ตามมติคณะกรรมการช่วยเหลือประชาชนฯ) | * - ข้อ 9 ระเบียบกระทรวงมหาดไทยว่าด้วยค่าใช้จ่ายในการช่วยเหลือประชาชนตามอำนาจหน้าที่ฯ |
| 6. | รายงานผลการพิจารณาให้องค์การบริหารส่วนตำบลปันแตดำเนินการ | * - ข้อ 9 ระเบียบกระทรวงมหาดไทยว่าด้วยค่าใช้จ่ายในการช่วยเหลือประชาชนตามอำนาจหน้าที่ฯ |
| 7. | องค์การบริหารส่วนตำบลปันแตดำเนินการช่วยเหลือโดยทันที | * - ข้อ 9 ระเบียบกระทรวงมหาดไทยว่าด้วยค่าใช้จ่ายในการช่วยเหลือประชาชนตามอำนาจหน้าที่ฯ |

จึงประกาศให้ทราบโดยทั่วกัน

ประกาศ ณ วันที่ 28 เดือน เมษายน พ.ศ. 2563



(ลงชื่อ)

(นายสาโรจน์ บุญเรืองขาว)

นายกองค์การบริหารส่วนตำบลปันแต